# data[].attributes.headline
Παράξενη Πρωτομαγιά....

# data[].attributes.subject
Παράξενη Πρωτομαγιά....

# data[].attributes.body
Αυτή είναι  μια διαφορετική Πρωτομαγιά. Χωρίς βόλτες, εκδρομές, πορείες και ό,τι άλλο συνηθίζουμε να κάνουμε αυτήν την διαφορετική μέρα.  Μια Πρωτομαγιά που θα θυμόμαστε για καιρό.
Ελπίζω να περάσετε καλά με τις οικογένειές σας και θα τα ξαναπούμε σύντομα.
Περιηγηθείτε  στα κείμενα και ακούστε τα τραγούδια. Αν σας άρεσε ή δεν σας άρεσε να μου το γράψετε με κάποιο μήνυμα σας.
Σας φιλώ(από μακριά)
(ακολουθεί βίντεο και τραγούδι)

# data[].attributes.attachment_link.title
ΜΑΝΩΛΗΣ ΜΗΤΣΙΑΣ-ΔΗΜΗΤΡΑ ΓΑΛΑΝΗ - ΠΑΡΑΞΕΝΗ ΠΡΩΤΟΜΑΓΙΑ

# data[].attributes.body
Η Πρωτομαγιά είναι η γιορτή της φύσης και της γονιμότητας, με πανάρχαιες ρίζες και μάλιστα το στεφάνι του Μαΐου αποτελεί ένα από τα ελάχιστα έθιμα που έχουν κρατήσει τόσο πολύ στο πέρασμα του χρόνου.
Για τους παλιούς, η κατασκευή του μαγιάτικου στεφανιού ήταν ολόκληρη ιεροτελεστία και μάλιστα πρόσεχαν πώς θα το στολίσουν ώστε να υπάρχει και ο αντίστοιχος συμβολισμός.
Τριαντάφυλλα, γαρίφαλα, βιόλες, πασχαλιές και γεράνια για να είναι ανθισμένο το σπίτι, ή κλωνάρια ανθισμένα από αγιόκλημα ή ελιά για την ευτυχία του σπιτιού. Μόνο έτσι θα χάριζε στους ενοίκους ενός σπιτιού υγεία, καλή τύχη, ειρήνη, ευτυχία και ευφορία.
Τα στεφάνια τα κρεμούσαν στις εξώπορτες ή στους εξώστες των σπιτιών μέχρι τις 24 Ιουνίου, όταν και τα έκαιγαν στις φωτιές του Άι-Γιάννη.
(ακολουθεί βίντεο και τραγούδι)

# data[].attributes.attachment_link.authors[].name
Ελληνικό Τραγούδι

# data[].attributes.attachment_link.title
Διονύσης Σαββόπουλος - Πρωτομαγιά - Official Audio Release

# data[].attributes.headline
Αρχαία Ελλάδα

# data[].attributes.subject
Αρχαία Ελλάδα

# data[].attributes.body
Στην αρχαία Ελλάδα, στο πλαίσιο της γιορτής του Θαργηλιώνος έφτιαχναν ένα «στεφάνι» όχι με λουλούδια αλλά με κλαδιά οπωροφόρων δέντρων, ενώ έβαζαν ακόμα κρεμμύδι και σκόρδο.
Ο ιστορικός Πλούταρχος αναφέρει ότι οι γυναίκες στην αρχαία Ελλάδα συνέλεγαν άνθη τον σημερινό Απρίλιο και Μάιο και έπλεκαν στεφάνια. Τα στεφάνια όμως αυτά έπρεπε να είναι φτιαγμένα από τις ίδιες, διότι κάθε τι που δημιουργείται σωστά και ολοκληρωμένα φέρει την ενέργεια του δημιουργού του.

Οι έμποροι εκείνη την ημέρα δεν ξεχνούσαν τον Ερμή με το προσωνύμιο Κερδώος, και με αφιερώσεις παρακαλούσαν τον θεό για πολλά κέρδη, όπως ακριβώς άνθιζε η Μητέρα Γαία. Στις αρχές του «μήνα της Μαίας», την πρώτη ημέρα (σημερινή πρωτομαγιά) γινόταν μεγάλη γιορτή στην αρχαία Ρώμη (η Ρώμη είναι ελληνική αποικία Κρητών και Πελοποννήσιων – Πελασγών). Οι άρχοντες της πόλης έκαναν το πρώτο θαλασσινό τους μπάνιο, ακριβώς όπως γίνεται και σήμερα.

# data[].attributes.body
Το όνομα του Μαΐου οφείλεται στην Πλειάδα νύμφη Μαία, την μητέρα του θεού Ερμή. Η Μαία είναι μία από τις επτά κόρες του Άτλαντα και της Πλειόνης ή Πληιόνης, γνωστή και ως μία από τις Πλειάδες. Ο μύθος τις θέλει να γεννιούνται στο όρος Κυλλήνη που τότε ανήκε στην Αρχαία Αρκαδία. Όλες οι Πλειάδες θεωρούνταν θεές – νύμφες του βουνού.

Ο σημερινός Μάιος αντιστοιχεί στον δέκατο μήνα της αρχαίας Ελλάδας, στον μήνα «Μουνιχιών» (αττικό ημερολόγιο) και ήταν αφιερωμένος στην θεά Άρτεμις. Η μεγάλη αυτή θεά θεωρούνταν και εκείνη προστάτιδα της Αρχαίας Αρκαδίας.
(ακολουθεί βίντεο και τραγούδι)
https://www.youtube.com/watch?v=o4326RVQSQ8

# data[].attributes.headline
Στεφάνι  στα Αρχαία χρόνια

# data[].attributes.subject
Στεφάνι  στα Αρχαία χρόνια

# data[].attributes.body
Ο κύκλος του στεφανιού έπρεπε να είναι φτιαγμένος από κλωνάρι λυγαριάς, για να συμβολίζει ότι δεν υπάρχει αρχή ούτε τέλος και ότι στην φύση τα πάντα αναγεννιούνται συνεχώς. Το κλωνάρι της λυγαριάς ήταν αφιερωμένο στην θεά Άρτεμη, διότι έφερνε καλοτυχία και μάλιστα στην Ταυρίδα (σημερινή Κριμαία) βρέθηκε σκαλισμένη εικόνα της θεάς τυλιγμένη σε λυγαριά.

Εκτός από την λυγαριά χρησιμοποιούσαν και κλαδιά ελιάς αφιερωμένα στην θεά Αθηνά  και μάλιστα ανθισμένα αλλά και αγιόκλημα, αφιερωμένο στον θεό Διόνυσο, για να φτιάξουν το στεφάνι τους. Συμβολικά έβαζαν και κάποιο στάχυ, αφιερωμένα στην Μεγάλη θεά Δήμητρα αλλά και κόκκινα λουλούδια ειδικά τριαντάφυλλα, αφιερωμένα στον θεό Απόλλωνα, για να έχουν μία καλή σοδειά. Μαργαρίτες, βιολέτες, γαρύφαλλα, ευωδιαστά τριαντάφυλλα τοποθετημένα επάνω στο στεφάνι, πολύχρωμα λουλούδια της πανέμορφης ανοιξιάτικης φύσης συμβόλιζαν τον ολάνθιστο βίο ενός σπιτιού, μίας πόλης, ενός έθνους.

# data[].attributes.headline
Εργατική Πρωτομαγιά

# data[].attributes.subject
Εργατική Πρωτομαγιά

# data[].attributes.body
Την πρώτη Μαΐου γιορτάζεται η μέρα των εργατών. Είναι στην πραγματικότητα η καθιερωμένη γιορτή της εξέγερσης των εργατών του Σικάγου, η οποία αποτέλεσε μια από τις κορυφαίες στιγμές της πάλης των τάξεων στη νεότερη εποχή. Το Μάη του 1886 τα εργατικά συνδικάτα στο Σικάγο ξεσηκώθηκαν διεκδικώντας ωράριο εργασίας στις 8 ώρες και καλύτερες συνθήκες εργασίας.Εορτάζεται επίσης και σαν μέρα των λουλουδιών και της Άνοιξης.Η μέρα έχει θεσπιστεί ως εργατική απεργία και όλες οι υπηρεσίες και οι επιχειρήσεις παραμένουν κλειστές.

Την 1η Μαΐου του 1886, 600.000 άνθρωποι συμμετείχαν στις απεργίες που γίνονταν σε όλη την χώρα, και πάνω από 80.000 στο Σικάγο. Εκείνο  το Σάββατο του 1886, μια εργάσιμη μέρα, οι εργάτες ξεκίνησαν με τις γυναίκες και τα παιδιά τους για να διαδηλώσουν ειρηνικά στο χώρο της συγκέντρωσης στην πλατεία Haymarket.
Στη γύρω περιοχή, είχαν παραταχθεί αστυνομικές δυνάμεις αποτελούμενες από 1350 άτομα, οπλισμένα με οπλοπολυβόλα και περίστροφα.
Κι ενώ το πλήθος παρακολουθούσε τις ομιλίες, ο επικεφαλής της αστυνομικής δύναμης, διατάσσει να διαλυθεί η συγκέντρωση. Μια χειροβομβίδα εκτοξεύτηκε από την πλευρά των διαδηλωτών εναντίον των ένστολων και σκοτώθηκαν 7 αστυνομικοί.
Στην συνέχεια,οι αστυνομικοί άρχισαν να πυροβολούν αδιακρίτως.
Είναι ακόμα άγνωστος ο αριθμός των θυμάτων αφού πολλοί τραυματισμένοι κατέληξαν τις επόμενες ημέρες, επίσημα οκτώ νεκροί αστυνομικοί και τέσσερις διαδηλωτές έχουν επαληθευτεί.
Οκτώ συλληφθέντες διαδηλωτές δικάστηκαν, τέσσερις εξ αυτών καταδικάστηκαν σε θάνατο και άλλος ένας αφαίρεσε μόνος του τη ζωή του στην φυλακή. Η διεθνής προβολή αυτής της δίκης δημιούργησε τα θεμέλια της Εργατικής Πρωτομαγιάς ως Εργατικής Γιορτής.
Από τότε σε όλες τις χώρες του κόσμου η εργατική πρωτομαγιά τιμάται  από τους εργάτες αλλά και όσους παλεύουν για ένα καλύτερο κόσμο.
(ακολουθούν δύο τραγούδια)
https://www.youtube.com/watch?time_continue=1&v=71bXQr5TglA&feature=emb_logo

https://www.youtube.com/watch?v=5IjZAIp6lMM&list=RD5IjZAIp6lMM&start_radio=1&t=98

# data[].attributes.headline
Πρωτομαγιά του 1944

# data[].attributes.subject
Πρωτομαγιά του 1944

# data[].attributes.body
Η Πρωτομαγιά του 1944 έχει συνδεθεί με τους 200 της Καισαριανής, δηλαδή τους 200 πολιτικούς κρατούμενους που εκτελέστηκαν στο Σκοπευτήριο από τις γερμανικές δυνάμεις Κατοχής. Οι εκτελέσεις ήρθαν ως αντίποινα για την αντιστασιακή δράση του ΕΛΑΣ.
Το γεγονός που οδήγησε στην εκτέλεσή των 200 της Καισαριανής ήταν η απόφαση Διμοιρίας του ΕΛΑΣ να επιτεθεί κατά του διοικητή της 41 ης Μεραρχίας Οχυρών και υποστράτηγου, Φράντς Κρεχ και της συνοδείας του στην περιοχή των Μολάων Λακωνίας στις 27/4/1944. Κατά την επίθεση έχασαν τη ζωή τους ο διοικητής και μέλη της συνοδείας του. Σημειώνεται πως μια μέρα νωρίτερα είχε απαχθεί ο υποστράτηγος Κράιπε από Βρετανούς και Έλληνες αντιστασιακούς στην Κρήτη.
Η εκτέλεση των 200 έγινε το πρωί της 1ης  Μαΐου 1944 στο Σκοπευτήριο της Καισαριανής όπου εκτελέσθηκαν με οπλοπολυβόλα. Η μεταφορά στον τόπο της εκτέλεσης γίνονταν ανά 20 άτομα ενώ σύμφωνα με τις αφηγήσεις αυτοπτών μαρτύρων... το χώμα δεν προλάβαινε να ρουφήξει το αίμα.

Πριν οι Γερμανοί ανοίξουν πυρ οι 200 φώναξαν «Ζήτω η Ελλάδα. Ζήτω η λευτεριά» ενώ οι καμπάνες στις εκκλησίες της Καισαριανής χτυπούσαν πένθιμα.
Οι σωροί μεταφέρθηκαν στο Γ΄ Νεκροταφείο και τάφηκαν σε ατομικούς τάφους ενώ τα γεγονότα της 1ης  Μαΐου του 1944 ήταν και η πηγή έμπνευσης ποιημάτων του Βάρναλη, του Ρίτσου κ. α.
(ακολουθούν τρία τραγούδια)
https://www.youtube.com/watch?v=SQB6yow4-Ec&t=44s

https://www.youtube.com/watch?v=lrjYzlNL3Uk&fbclid=IwAR19qSLDG5SqEkartZPU15oX6Mds4vCSjUOYC2916al4i8_Tsfo7hwa6G3k

h ttps://www.youtube.com/watch?v=jlXoif0x3nE&fbclid=IwAR2s7i_JxwhrvDI_3WOSGb1SGqX71arr7mdhPvG21Ne8cIquEdsuUch1b0g

# data[].attributes.headline
Εργατική Πρωτομαγιά στην Ελλάδα

# data[].attributes.subject
Εργατική Πρωτομαγιά στην Ελλάδα

# data[].attributes.body
Στην Ελλάδα η εργατική πρωτομαγιά γιορτάζεται περίπου από το 1893. Την περίοδο 1931-1936 το απεργιακό κίνημα στη χώρα μας εμφανίζει ιδιαίτερη έξαρση, εξαιτίας της μεγάλης οικονομικής κρίσης, που ακολούθησε το Κραχ του 1929 και τη στάση πληρωμών της Ελλάδας το 1932. Οι απεργιακοί αγώνες έχουν πρωτόγνωρη μαζικότητα και συχνά καταλήγουν σε αιματηρές συγκρούσεις με την αστυνομία, με νεκρούς και τραυματίες.Την  Πρωτομαγιά του 1924 στρατός και αστυνομία επιτίθενται  στους διαδηλωτές και σκοτώνεται ένας διαδηλωτής,  ο Σωτήρης Παρασκευαΐδης.  Όμως ξεχωρίζει ο Μάιος του 1936 ο οποίος θεωρείται το "ελληνικό Σικάγο".
Οι εργατικές κινητοποιήσεις φθάνουν στην κορύφωσή τους τον Μάιο του 1936 στη Θεσσαλονίκη, με τη μεγάλη απεργία των καπνεργατών, που πνίγηκε στο αίμα από την κυβέρνηση Μεταξά (12 νεκροί και πάνω από 200 τραυματίες). Ο Γιάννης Ρίτσος εμπνεύσθηκε από μία φωτογραφία που είδε στον Ριζοσπάστη, με μία μάνα να θρηνεί τον νεκρό γιο της κι έγραψε την περίφημη ποιητική του σύνθεση Επιτάφιος, που μελοποίησε ο Μίκης Θεοδωράκης.

(ακολουθεί τραγούδι από αυτό το υπέροχο και κλασικό πια έργο)
https://www.youtube.com/watch?v=SbnLSFncChA